वामपन्थी एकताको घोषणासभा हेर्दा ओली सबैको नेता र प्रचण्डले ज्ञात–अज्ञात सहिदहरूलाई सम्झिरहँदा उनी एमालेमा समाहित हुँदै गरेको अन्तरविरोध झल्किन्थ्यो । तर, बलियो संगठन भएको एमालेका प्रभावशाली नेता ओलीलाई पछारेर भविष्यमा एकीकृत पार्टीको नेता बन्न सक्छु भन्ने आत्मबल भएरै प्रचण्ड एकताका लागि तयार भएका हुन् । ओलीको शक्तिशाली नेतृत्वको विकल्पका रूपमा प्रचण्डलाई स्वीकार्न झलनाथ खनाल, माधव नेपाल र वामदेव गौतमलगायतको भित्री आश्वासनले समेत काम गरेको छ ।
